smcproject/ml-wiki-sentences huggingface dataset:
നടുമുറ്റത്തിന്റെ കിഴക്കും പടിഞ്ഞാറും അറ്റത്തുള്ള ഗാലറികൾ ഇഷ്ടികയിൽ വലിയ ശുഭപ്രതീക കമാനങ്ങൾ ഉൾക്കൊള്ളുന്നു.
അതേസമയം സെൻട്രൽ ഗാർഡന്റെ വടക്കും തെക്കുമുള്ള ഗാലറികൾ ചായം പൂശിയ മരം കൊണ്ടാണ് നിർമ്മിച്ചിരിക്കുന്നത്.
കൊട്ടാരത്തിന് ചുറ്റുമുള്ള മറ്റ് ചില മുറികളും ചായം പൂശി സെല്ലിജും മരപ്പണിയും കൊണ്ട് അലങ്കരിച്ചിരിക്കുന്നു.
പൂന്തോട്ടം ഒരു സാധാരണ റിയാഡ് ലേഔട്ടിനെയും ആൻഡലൂഷ്യൻ ശൈലിയെയും പ്രതിനിധീകരിക്കുന്നു, ചതുരാകൃതിയിലുള്ള അങ്കണം അതിന്റെ രണ്ട് കേന്ദ്ര അക്ഷങ്ങൾക്കൊപ്പം നാല് ഭാഗങ്ങളായി തിരിച്ചിരിക്കുന്നു.
അതിന്റെ മധ്യത്തിൽ ഒരു ജലധാരയുണ്ട്.
കൊട്ടാരത്തിന്റെ മൊത്തം വിസ്തൃതിയുടെ 58% വരും ഇത്.
1915-ൽ ലാൻഡ്‌സ്‌കേപ്പ് ആർക്കിടെക്റ്റ് ജീൻ-ക്ലോഡ് നിക്കോളാസ് ഫോറെസ്റ്റിയർ ആണ് ഈ പൂന്തോട്ടം, പ്രത്യേകിച്ച് വേനൽക്കാലത്ത് സന്ദർശകരുടെ വിനോദ ഉപയോഗത്തിനായി ക്രമീകരിച്ചത്.
ഇവിടുത്തെ വൃക്ഷങ്ങളിലും ചെടികളിലും ഈന്തപ്പനകൾ, ജകരണ്ടകൾ, ഹൈബിസ്കസ് എന്നിവ ഉൾപ്പെടുന്നു.
ഇന്ന്, കച്ചേരികളും മതപരമായ ഉത്സവങ്ങളും പൂന്തോട്ടത്തിൽ നടക്കുന്നു.
കൊട്ടാരത്തിന്റെ മുറ്റം, സെല്ലിജ് പൊതിഞ്ഞ ജലധാരകൾ സെല്ലിജ് ജലധാരയ്ക്ക് ചുറ്റും പാകിയിരിക്കുന്നു മുറ്റത്തിന് ചുറ്റും ഗാലറി സെൻട്രൽ റിയാഡ് ഗാർഡൻ പൂന്തോട്ടത്തിന്റെ വടക്കോ തെക്കോ അറ്റത്തുള്ള തടി ഗാലറികളിൽ ഒന്ന് തടികൊണ്ടുള്ള ഗാലറിയുടെ മേൽക്കൂരയിൽ ചായം പൂശിയ അലങ്കാരം അവലംബം Dar Batha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദി അംബ്രല്ലാസ് (റെനോയ്ർ) ഇംഗ്ലീഷ് വിലാസം https://ml.wikipedia.org/wiki/The_Umbrellas_(Renoir)
1880-കളിൽ രണ്ടു ഘട്ടങ്ങളായി പിയറി ആഗസ്റ്റേ റെനോയ്ർ വരച്ച ഓയിൽ-ഓൺ-കാൻവാസ് പെയിന്റിംഗ് ആണ് ദി അംബ്രല്ലാസ് .
(French: Les Parapluies) ചിത്രങ്ങളുടെ ഇടപാടുകാരനായ ലെയ്ൻ ബീക്വസ്റ്റിന്റെ ശേഖരത്തിൻറെ ഭാഗമായി ലണ്ടനിലെ നാഷണൽ ഗ്യാലറി ഉടമസ്ഥതയിലുള്ളതാണ് ഈ ചിത്രം.
എന്നാൽ ലണ്ടനിൽ ഡബ്ലിൻ സിറ്റി ദ ഹുഗ് ലെയ്ൻ ഗാലറിയിൽ ഈ ചിത്രം ഇടവിട്ട് പ്രദർശിപ്പിക്കപ്പെടുന്നു.
2013 മെയ് മാസത്തിൽ ഡബ്ലിനിൽ ആറ് വർഷക്കാലത്തേയ്ക്ക് ഈ ചിത്രം വീണ്ടും പ്രദർശനത്തിനായി തിരിച്ചെത്തിയിരുന്നു.
Notes അവലംബം National Gallery National Gallery education feature – notes for primary school teachers Archived 2014-07-27 at the Wayback Machine .
http://www.bbc.co.uk/blogs/ni/2008/07/who_owns_hugh_lanes_pictures.html Roy, A., Billinge, R., Riopelle, C. 'Renoir’s "Umbrellas" Unfurled Again'.
National Gallery Technical Bulletin Vol 33, pp 73–81.
Renoir: The Umbrellas , Video , Frick Collection Painting the Difference: Sex and Spectator in Modern Art , Charles Harrison, p. 30
ദാൽജീന്ദർ കൗർ
ഏറ്റവും കൂടിയപ്രായത്തിൽ ആദ്യമായി അമ്മയായ വ്യക്തി എന്ന റക്കോഡ് ഉടമയാണ് ദാജീന്ദർ കൗർ.
ഹരിയാനയിൽ നിന്നുള്ള ഈ ദമ്പതികൾ വിവാഹശേഷം 46 വർഷമായി കുഞ്ഞുങ്ങളില്ലാതെ ആയിരുന്നു.
ഐ വി എഫ് പോലുള്ള ചിലവേറിയ ചികിത്സകൾക്ക് അവർക്ക് സാമ്പത്തികശേഷിയും ഇല്ലായിരുന്നു.
എന്നാൽ 2013ലെ ഒരു പരസ്യം അനുസരിച്ച് അവർ ചികിത്സ ചെയ്യുകയും അർമാനെ ഗർഭം ധരിക്കുകയും ചെയ്തു.
2016 ഏപ്രിൽ 19നു പ്രസവിച്ചു.
101ആം വയസ്സിൽ  പ്രസവിച്ച ഇറ്റലിക്കാരി അനറ്റൊലിയ വെർറ്റദെല്ല (Anatolia Vertadella) ഏറ്റവും ഉയർന്ന പ്രായത്തിൽ പ്രസവിച്ച സ്ത്രീ.
അവരുടെത്പ പക്ഷെ പതിനേഴാമത് കുഞ്ഞായിരുന്നു.
ഹിസാരിലെ നാഷണൽ ഫെർറ്റിലിറ്റി റ്റെസ്ട്ട്യൂബ് ബേബി സെന്ററിൽ ഡോ. അനുരാഗ് ബിഷ്ണോയ് നേതൃത്വം നൽകുന്ന ഡോക്റ്റർമാരുറ്റെ നിർദ്ദേശം അനുസരിച്ചാണ്നി അവർ അമ്മയാകാനുഌഅ മുഴുവൻ ചികിത്സയും നടത്തിയത്.
അവർക്ക് മുമ്പെ 2008ൽ 70ആം വയസ്സിൽ അമ്മയായ രജോ ദേവിയും ഈ സെന്റരിൽ തന്നെ യാണ് ചികിത്സ നടത്തിയത്.
പ്രസവാനന്തരം മുലപ്പാൽ ഒക്കെ ഉണ്ടെങ്കിലും അത് 3 മാസം വരെ മാത്രമേനൽകാനായുള്ളൂ.
ഈ വാർദ്ധക്യത്തിൽ വിചാരിച്ചതിലധികം ബുദ്ധിമുട്ടുകൾ അമ്മയാകുന്നതിലുണ്ടെന്ന് അവർ പറയുന്നു.
പ്രകൃതിവിരുദ്ധമായ ഈ പ്രായത്തിൽ അമ്മയാക്കുക എന്ന ചെയ്തിയെ അനുരാഗ് വിഷ്ണോയ ഈ രംഗത്തെ വിദഗ്ദ്ധരിൽ നിന്നും വിമർശനങ്ങൾ നേരിടുന്നു.
മറ്റമ്മമാർക്ക് ഇത് വല്ലാത്ത പ്രതീക്ഷ നൽകുമെന്നാണ് അവർ ചൂണ്ടിക്കാണീക്കുന്ന പ്രശ്നം.
അവരുടെ ജനന സർട്ടിഫിക്കറ്റ് ലഭ്യമല്ല.
പക്ഷേ പ്രസവസമയത്ത് ദാൽജീന്ദരിനു 72 വയസ്സായിരുന്നു എന്ന് അവരെ ചികിത്സിച്ചവർ പറയുന്നു.
ഭർത്താവായ മൊഹിന്ദർ സിങ് ഗിൽ 1937 ഏപ്രിൽ 14നു ജനിച്ചയാളാണ്.
അദ്ദേഹത്തിന്ന് എന്നെക്കാൾ 7വയസ്സ് കൂടും എന്നതാണ് ദാൽജീന്ദരിന്റെ കണക്ക്.
, അവലംബം പുറത്തേക്കുള്ള കണ്ണികൾ
ദി അഡ്വെഞ്ചെർസ് ഓഫ് ടോം സോയർ
ലോകപ്രശസ്ത അമേരിക്കൻ ഹാസ്യാത്മകസാഹിത്യകാരനായ മാർക് ട്വയിൻ രചിച്ച ക്ലാസ്സിക്‌ നോവലുകളിൽ ഒന്നാണ് ദി  അഡ്വെഞ്ചെർസ് ഓഫ് റ്റോം സോയർ .
മാർക് ട്വയിന് ലോകപ്രശസ്തി നേടികൊടുക്കുന്നതിൽ ഒരു സുപ്രധാനമായ കാരണമായി ഈ നോവലിനെ വിലയിരുത്തപ്പെടുന്നു.
മാർക് ട്വയിനിൻറെ മറ്റൊരു ക്ലാസ്സിക്‌ നോവലാണ്‌ ദി അഡ്വെഞ്ചെർസ് ഓഫ് ഹക്കിൾബെറിഫിൻ .
മിസ്സിസ്സിപ്പി നദിയുടെ തീരത്തുള്ള സാങ്കൽപിക ഗ്രാമമായ സെൻറ് പീറ്റേഴ്‌സ്ബർഗിൽ വളരുന്ന ടോംസോയർ എന്ന ബാലൻറെ കഥയാണ്‌ നോവലിൻറെ ഉള്ളടക്കം.
ആൺകുട്ടികൾക്കും പെൺകുട്ടികൾക്കും രസിക്കാൻവേണ്ടിയാണ് ഈ കഥ എഴുതിയതെങ്കിലും മുതിർന്നവരെയും മാർക് ട്വയിൻ ലക്ഷ്യമിട്ടിരുന്നു.
പിന്നിട്ടുപോയ ഒരു കുട്ടിക്കാലത്ത് തങ്ങൾ എങ്ങനെയായിരുന്നുവെന്ന് തിരിഞ്ഞുനോക്കുവാൻ അവരെ പ്രേരിപ്പിക്കുന്ന ഒരു കൃതിയാണിതെന്ന് അദ്ദേഹം പിന്നീട് പറഞ്ഞിട്ടുണ്ട്.
താൻ വളർന്ന സ്ഥലമായതിനാലാണ്‌ മിസ്സിസ്സിപ്പി നദിയുടെ തീരപ്രദേശം പശ്ചാത്തല നഗരമായി തിരഞ്ഞെടുക്കാൻ അദ്ദേഹത്തിന് പ്രചോദനമായത്.
കഥാസംഗ്രഹം ടോം സോയർ സ്മാരക സ്റ്റാമ്പ്‌
മഹാവികൃതിയായ ടോം താമസിക്കുന്നത് അമ്മായി പോളിയോടും സഹോദരൻ സിടിനോടും ഒപ്പമാണ്.
മിക്കപ്പോഴും എന്തെങ്കിലും വികൃതി കാണിച്ച് സ്കൂളിൽ പോകാതിരിക്കുന്ന ടോമിന് അമ്മായി കൊടുക്കുന്ന ശിക്ഷ മതിൽ വൈറ്റ് വാഷ്‌ ചെയ്യാനാണ്.
എന്നാൽ ഇത് വളരെ രസകരമായ ജോലിയായി അഭിനയിച്ച് കൂട്ടുകാരെ കബളിപ്പിച്ച്‌ അവരിൽ നിന്നു പ്രതിഫലം വാങ്ങി അവരെക്കൊണ്ട് പണിയെടുപ്പിക്കലാണ് പതിവ്.
എന്നിട്ട് ആ പ്രതിഫലം ഉപയോഗിച്ച് സൺ‌ഡേ സ്കൂളിൽ (ക്രിസ്ത്യൻ മതപഠനത്തിനായി ഞായറാഴ്ച്ച മാത്രം പ്രവർത്തിക്കുന്ന സ്ഥാപനം) നിന്നു ബൈബിൾ വചനങ്ങൾ മനപ്പാഠമാക്കുമ്പോൾ സമ്മാനമായി ലഭിക്കുന്ന ടിക്കറ്റുകൾ സംഘടിപ്പിക്കും.
ടോം മറ്റൊരു ഗ്രാമത്തിൽ നിന്ന് തൻറെ ഗ്രാമത്തിലേക്ക് താമസം മാറ്റിയ ബെക്കി താച്ചർ എന്ന പെൺകുട്ടിയുമായി സ്നേഹത്തിലാകുന്നു.
എന്നാൽ ടോം മുമ്പ് ഏമി പെൺകുട്ടിയെ അടുപ്പത്തിലായിരുന്നു എന്ന് മനസ്സിലാകുമ്പോൾ ബെക്കി ആ ബന്ധത്തിൽ നിന്നു പിന്മാറുന്നു.
ബെക്കിയുമായി പിരിഞ്ഞതിനു ശേഷം ടോം ഗ്രാമത്തിലെ ഒരു മുഴുക്കുടിയന്റെ മകനായ ഹക്കിൾബെറിഫിനിനോടൊപ്പം രാത്രി ശ്‌മശാനഭൂമി സന്ദർശിക്കുന്നു.
അവിടെ അവർ അന്ന് ഖബറടക്കിയ മൃതശരീരം കുഴിച്ചെടുത്തു വിൽക്കുന്ന ഡോ.റോബിൻസൺ, മഫ് പോട്ടർ, ഇൻജൻ ജോയ് എന്നിവർ തമ്മിലുള്ള അടിപിടിക്കു സാക്ഷിയാകുന്നു.
അടിപിടിക്കിടയിൽ പോട്ടർ ബോധാരഹിതനായിപ്പോയി.
അപ്പോൾ ഇൻജൻ ജോയ്  ഡോ.റോബിൻസനെ കുത്തികൊലപ്പെടുത്തുകയും പിന്നീട് അത് പോട്ടറുടെ മേൽ കെട്ടിച്ചമക്കുകയും ചെയ്യുന്നു.
ഈ കൊലപാതകത്തിനു സാക്ഷികളായിരുന്ന ടോമും ഹക്കിൾബെറിഫിനും  ഇൻജൻ ജോയ് തങ്ങളെയും കൊലപ്പെടുത്തുമെന്ന് ഭയന്ന് സത്യം തുറന്നുപറഞ്ഞില്ല.
അതിനുശേഷം കടൽകൊള്ളക്കാരാകുക എന്ന ഉദ്ദേശ്യത്തോടെ ടോമും ഹക്കും ടോമിൻറെ സുഹൃത്ത്‌ ജോയ് ഹാർപറും കൂടി ഒരു ദ്വീപിലേക്ക് ഒളിച്ചോടുന്നു.
പുതുതായി ലഭിച്ച സ്വാതന്ത്ര്യം കൂട്ടുകാരോടൊത്ത് ആഘോഷിക്കുന്നതിനിടയിൽ നാട്ടുകാർ തങ്ങൾ മരിച്ചെന്നു കരുതി നദിയിൽ മൃതദേഹങ്ങൾ തിരയുകയാണെന്ന് മൂവരും തിരിച്ചറിഞ്ഞു.
ടോം രഹസ്യമായി ഗ്രാമത്തിലെത്തി.
അവർ മൂവരും മരിച്ചുവെന്നു കുരുതി ബന്ധുക്കളും മറ്റും അവരുടെ മരണാനന്തര ക്രിയകൾ നടത്തുവാൻ പോകുകയാണെന്ന് അവൻ മനസ്സിലാക്കി.
പിന്നീട് തങ്ങളുടെ ശേഷക്രിയാദിനത്തിൽ അവർ ഗ്രാമത്തിൽ പ്രത്യക്ഷപ്പെട്ടു.
നാട്ടിൽ തിരിച്ചെത്തിയ ടോം, സ്കൂളിൽ ബെക്കി അദ്ധ്യാപകന്റെ ഒരു പുസ്തകം നശിപ്പിച്ച കുറ്റം ഏറ്റെടുത്ത് പിന്നെയും ബെക്കിയുടെ ഇഷ്ടം പിടിച്ചുപറ്റുന്നു.
കുറ്റബോധം സഹിക്കാനാവാതെ മഫ് പോട്ടറുടെ വിചാരണയിൽ ഇൻജൻ ജോയ്ക്കെതിരെ ടോം സാക്ഷി പറഞ്ഞു.
കോടതി  മഫ് പോട്ടർക്ക് ജാമ്യം നൽകി.
വിചാരണ നടന്നുകൊണ്ടിരിക്കെ ഇൻജൻ ജോയ് കോടതിയിൽ നിന്നും ഒരു ജനലിലൂടെ രക്ഷപ്പെട്ടു.
വേനൽക്കാലത്ത് നിധി തേടി ഒരു ഒറ്റപെട്ട ബംഗ്ലാവിൽ എത്തുന്ന ടോമും ഹക്കും ഇൻജൻ ജോയും കൂട്ടാളിയും കൊള്ളമുതൽ സൂക്ഷിക്കുന്നത് അതേ ബംഗ്ലാവിലാണെന്ന് മനസ്സിലാക്കുകയുണ്ടായി.
തുടർന്ന് ഇൻജൻ ജോയുടെ കൊള്ളമുതലായ സ്വർണ്ണം തട്ടിയെടുക്കാൻ തക്കം നോക്കി ഹക്ക് അദ്ദേഹത്തെ എല്ലാ ദിവസവും പിന്തുടരുകയാണ്.
ഇതിനിടയിൽ ഒരു ദിവസം ടോം ബെക്കിനോടും സഹപാഠികളോടുമോത്ത് മക്ഡോഗൾസ് ഗുഹയിലേക്ക് വിനോദയാത്ര പോയി.
അവിടെവെച്ച് ടോമും ബെക്കും കൂട്ടംതെറ്റി ഗുഹയിലകപ്പെട്ടു.
അതേദിനം രാത്രിയിൽ ഡോഗ്ലസ് എന്ന വിധവയെ ആക്രമിക്കാനുള്ള ഇൻജൻ ജോയുടെയും കൂട്ടാളിയുടെയും പദ്ധതി തകർത്ത് ഹക്ക് ഗ്രാമത്തിലെ അജ്ഞാത നായകനായി.
ഗുഹയിൽ നിന്നു പുറത്തുകടക്കാനാകാതെ നിർജ്ജലീകരണവും വിശപ്പുമായി വലയുന്ന ടോമും ബെക്കും യാദൃച്ഛികമായി ഇൻജൻ ജോയെ കാണുന്നു.
ഇത് പ്രശ്നങ്ങൾ ഗുരുതരമാക്കുമെങ്കിലും ടോം ഗുഹയിൽ നിന്നു പുറത്തുകടക്കാനുള്ള വഴി കണ്ടുപിടിച്ചു.
ഇൻജൻ ജോയ് ഒളിത്താവളമായി ഉപയോഗിച്ചിരുന്നത് അതേ ഗുഹയായിരുന്നു.
ടോമിനെയും ബെക്കിനെയും കാണാതെ വിഷമത്തിലായിരുന്ന ഗ്രാമീണർ ഇരുവരും തിരിച്ചെത്തിയതോടെ ആഘോഷത്തിമിർപ്പിലായി.
ഇൻജൻ ജോയ് ഗുഹയിലുണ്ടെന്നു മനസ്സിലാക്കുന്നതോടെ ന്യായാധിപൻ കൂടിയായ ബെക്കിയുടെ അച്ഛൻ താച്ചർ ഗുഹ അടക്കാൻ ഉത്തരവിട്ടു.
ഒരാഴ്ച്ചക്കുശേഷം ടോമും ഹക്കും കൂടി ഗുഹയിൽ കടന്നു ജോയുടെ സ്വർണ്ണം കണ്ടെടുത്തു.
അപ്പോഴേക്കും ഗുഹാമുഖം അടച്ചതിനാൽ പുറത്തിറങ്ങാൻ കഴിയാതെ ഇൻജൻ ജോയ് വിശപ്പ്‌ സഹിക്കാനാകാതെ മരിച്ചുപ്പോയി.
പിന്നീട് ഡോഗ്ലസ് വിധവ ഹക്കിനെ ദത്തെടുത്തു.
ആദ്യം അതിനോട് ഹക്ക് എതിർപ്പ് പ്രകടിപ്പിക്കുമെങ്കിലും ഡോഗ്ലസിൻറെ കൂടെപ്പോയാൽ തൻറെ കൊള്ളസംഘത്തിൽ ചേർക്കാമെന്ന് ടോം  വാക്കുകൊടുക്കുന്നതോടെ ഹക്ക് സമ്മതിക്കുന്നു.
↑ https://secure.mathrubhumi.com/books/translation/bookdetails/2228/adventures-of-tom-sawyer#.
WKwO0FV97IV ↑ http://www.sparknotes.com/lit/tomsawyer/summary.html
നിതീഷ് നായിക്
ഒരു ഇന്ത്യൻ കാർഡിയോളജിസ്റ്റാണ് നിതീഷ് നായിക് .
ഹൃദയ സംബന്ധമായ അസുഖങ്ങളിൽ വൈദഗ്ദ്ധ്യം നേടിയ അദ്ദേഹം എയിംസിലെ ഒരു അഡീഷണൽ പ്രൊഫസറാണ് .
വൈദ്യശാസ്ത്രരംഗത്തെ സമഗ്ര സംഭാവനകളെ പരിഗണിച്ച് 2014 ൽ ഇന്ത്യാ ഗവൺമെന്റ് അദ്ദേഹത്തെ ഇന്ത്യയുടെ നാലാമത്തെ പരമോന്നത സിവിലിയൻ അവാർഡായ പത്മശ്രീ നൽകി ആദരിച്ചു..
അദ്ദേഹം മൻമോഹൻ സിങ്ങിനെയും , സോണിയ ഗാന്ധിയേയും ഇന്ത്യയിലെ ലഷ്കർ-ഇ-തോയ്ബയുടെ പ്രവർത്തകനായ അബ്ദുൾ കരീം തുണ്ടയേയും ചികിൽസിച്ചതായി പറയപ്പെടുന്നു.
നിതീഷ് ഭാരദ്വാജ് ഇംഗ്ലീഷ് വിലാസം https://ml.wikipedia.org/wiki/Nitish_Bharadwaj
ദൂരദർശൻ്റെ മഹാഭാരതം പരമ്പരയിൽ കൃഷ്ണനായി വേഷമിട്ട് ശ്രദ്ധനേടിയ അഭിനേതാവാണ് നിതീഷ് ഭാരദ്വാജ് ( ഹിന്ദി : नितीश भारद्वाज ).
ടെലിവിഷൻ പരമ്പരകൾക്കുപുറമേ ഹിന്ദി, മറാഠി സിനിമകളിലും അഭിനയിച്ചിട്ടുണ്ട്.
പത്മരാജൻ്റെ ഞാൻ ഗന്ധർവൻ എന്ന ചലച്ചിത്രത്തിൽ നായകനായി മലയാളസിനിമയിലും നിതീഷ് ഭാരദ്വാജ് അഭിനയിച്ചിട്ടുണ്ട്.
1996-ൽ മദ്ധ്യപ്രദേശിലെ ജാംഷെഡ്പൂർ മണ്ഡലത്തെ പ്രതിനിധീകരിച്ച് ബി.ജെ.പിയുടെ ലോക്സഭ എം.പിയായി തിരഞ്ഞെടുക്കപ്പെട്ടു.
നിതിൻ തിമ്മയ്യ
ഇന്ത്യൻ ഹോക്കി ടീമിലെ ഒരു പ്രമുഖ കളിക്കാരനാണ് നിതിൻ തിമ്മയ്യ.
ഇദ്ദേഹത്തിന്റെ ഇളയ സഹോദരൻ നിക്കിൻ തിമ്മയ്യയും ഇന്ത്യൻ ഹോക്കി കളിക്കാരനാണ്.
1988 ഡിസംബർ 8ന് കർണാടകയിലെ കുടക് ജില്ലയിൽ ജനിച്ചു.
നേട്ടങ്ങൾ 36 അന്താരാഷ്ട്ര മത്സരങ്ങളിൽ നിന്നായി അഞ്ച് ഗെളുകൾ നേടിയിട്ടുണ്ട് നിതിൻ തിമ്മയ്യ.
ഹോക്കി ഇന്ത്യ ലീഗിൽ ഉത്തർപ്രദേശ് വിസാഡ്‌സിന് വേണ്ടി കളിച്ചിട്ടുണ്ട്.
2013 ഓഗസ്റ്റ് 24 മുതൽ മലേഷ്യയിൽ നടന്ന എട്ടാമത് ഏഷ്യാ കപ്പ് ഹോക്കി ചാമ്പ്യൻഷിപ്പിനുള്ള ഇന്ത്യൻ ടീമിൽ അംഗമായിരുന്നു.
ഈ ടൂർണമെന്റിൽ ഗ്രൂപ്പ് ജേതാക്കളായ ഇന്ത്യൻ ടീമിന് വേണ്ടി 25ാം മിനിറ്റിൽ നിതിൻ തിമ്മയ്യ ഒരു ഫീൽഡ് ഗോൾ നേടി.
ഇത് നിതിൻ തിമ്മയ്യയുടെ ആദ്യ അന്താരാഷ്ട്ര ഗോളായിരുന്നു.
ഈ മത്സരത്തിൽ ബംഗ്ലാദേശിനെ ഒന്നിനെതിരെ ഒൻപത് ഗോളുകൾക്ക്  ഇന്ത്യ പരാജയപ്പെടുത്തി.
* ഈ ടൂർണമെന്റിൽ ഫൈനലിൽ ഇന്ത്യ കൊറിയയോട് തോറ്റു.
55ാം മിനിറ്റിൽ റിവേഴ്‌സ് ഫ്‌ലിക്കിലൂടെ നിതിൻ തിമ്മയ്യ ഗോൾ നേടി.
2014ൽ ഇഞ്ചിയോണിൽ നടന്ന പുരുഷ ഹോക്കിയൽ ഗ്രൂപ്പ് ബി മത്സരത്തിൽ പാകിസ്താന് മുന്നിൽ തോൽവി സമ്മതിച്ച ഇന്ത്യൻ ടീമിലെ ഏക ഗോൾ നേടിയത് (2-1) നിതിൻ തിമ്മയ്യയായിരുന്നു.
ചാമ്പ്യൻസ് ട്രോഫിക്കും ഓസ്‌ട്രേലിയൻ പര്യടനത്തിനുമുള്ള ഇന്ത്യൻ ടീമിൽ 2012 നവംബറിൽ അംഗമായി അവലംബം
നിതിൻ മുകേഷ്
നിതിൻ മുകേഷ് .
ഇന്ത്യക്കാരനായ ഒരു ഗായകനാണ് നിതിൻ മുകേഷ്.
മുഴുവൻ പേർ നിതിൻ മുകേഷ് ചാന്ദ് മാഥുർ(ജനനം 27 ജൂൺ 1950).
ഹിന്ദി ചലച്ചിത്രങ്ങൾക്കായി പാടിയ പിന്നണി ഗാനങ്ങളും ഭജനുകളുമാണ് അദ്ദേഹത്തെ പ്രശസ്തനാക്കിയത്.
പ്രശസ്ത പിന്നണി ഗായകനായിരുന്ന മുകേഷിന്റെ മകനാണ് നിതിൻ മുകേഷ്.
നിതിൻ ഗഡ്കരി ഇംഗ്ലീഷ് വിലാസം https://ml.wikipedia.org/wiki/Nitin_Gadkari
2014 മെയ് 26 മുതൽ ഉപരിതല ഗതാഗത വകുപ്പിൻ്റെ ചുമതലയുള്ള കേന്ദ്ര കാബിനറ്റ് മന്ത്രിയും 2014 മുതൽ നാഗ്പൂരിൽ നിന്നുള്ള ലോക്സഭാംഗവും മഹാരാഷ്ട്രയിൽ നിന്നുള്ള മുതിർന്ന ബിജെപി നേതാവുമാണ് നിതിൻ ജയറാം ഗഡ്കരി എന്നറിയപ്പെടുന്ന നിതിൻ ഗഡ്കരി (ജനനം: 27 മെയ് 1957) ജീവിതരേഖ
മഹാരാഷ്ട്രയിലെ നാഗ്പൂർ ജില്ലയിൽ ജയറാം ഗഡ്കരിയുടേയും ഭാനുതായുടേയും മകനായി 1957 മെയ് 27ന് ജനിച്ചു.
നാഗ്പൂർ യൂണിവേഴ്സിറ്റിയിൽ നിന്ന് ബിരുദാനന്തര ബിരുദ പഠനം പൂർത്തിയാക്കിയ ഒരു സംരഭകൻ കൂടിയായ നിതിൻ ഗഡ്കരിയുടെ വിദ്യാഭ്യാസ യോഗ്യത എം.കോം, എൽ.എൽ.ബിയാണ്.
രാഷ്ട്രീയ സ്വയം സേവക സംഘം (ആർ.എസ്.എസ്) പ്രവർത്തകനായി രാഷ്ട്രീയ ജീവിതമാരംഭിച്ച ഗഡ്കരി വിദ്യാർത്ഥി, യുവജന സംഘടനകളായ എ.ബി.വി.പി, യുവമോർച്ച എന്നിവയുടെ സജീവ പ്രവർത്തകനായിരുന്നു.
1989-ൽ ആദ്യമായി മഹാരാഷ്ട്ര നിയമസഭ കൗൺസിലേയ്ക്ക് തിരഞ്ഞെടുക്കപ്പെട്ടതോടെയാണ് പാർലമെൻ്ററി ജീവിതമാരംഭിക്കുന്നത്.
2005-ൽ ബിജെപി സംസ്ഥാന പ്രസിഡൻറായി തിരഞ്ഞെടുക്കപ്പെട്ട ഗഡ്കരി 2009 മുതൽ 2013 വരെ ബിജെപി ദേശീയ അധ്യക്ഷനായും പ്രവർത്തിച്ചു.
പ്രധാന പദവികളിൽ 1989-1990 : മഹാരാഷ്ട്ര നിയമസഭ കൗൺസിൽ അംഗം (1) 1990-1996 : മഹാരാഷ്ട്ര നിയമസഭ കൗൺസിൽ അംഗം (2) 1995-1999 : പൊതുമരാമത്ത് വകുപ്പ് മന്ത്രി (മനോഹർ ജോഷി മന്ത്രിസഭ) 1996-2002 : മഹാരാഷ്ട്ര നിയമസഭ കൗൺസിൽ അംഗം (3) 1999-2005 : പ്രതിപക്ഷ നേതാവ്, നിയമസഭ കൗൺസിൽ 2002-2008 : മഹാരാഷ്ട്ര നിയമസഭ കൗൺസിൽ അംഗം (4) 2005 : ബിജെപി സംസ്ഥാന പ്രസിഡൻ്റ്, മഹാരാഷ്ട്ര 2008-2014 : മഹാരാഷ്ട്ര നിയമസഭ കൗൺസിൽ അംഗം (5) 2009-2013 : ബിജെപി ദേശീയ പ്രസിഡൻറ് 2014 : ലോക്സഭാംഗം, (1) നാഗ്പൂർ, കേന്ദ്ര ഉപരിതല ഗതാഗത വകുപ്പ് മന്ത്രി, ഗ്രാമീണ വികസനം, പഞ്ചായത്തിരാജ്, കുടിവെള്ളം, ശുചിത്വം (അധിക ചുമതല) (04/06/2014 - 09/11/2014) 2017-2019 : കേന്ദ്ര കാബിനറ്റ് വകുപ്പ് മന്ത്രി, ജലവിഭവം, നദി വികസനം, ഗംഗാ പുനരുദ്ധാരണം (അധിക ചുമതല) 2019 - തുടരുന്നു : ലോക്സഭാംഗം, (2) നാഗ്പൂർ, കേന്ദ്ര കാബിനറ്റ് മന്ത്രി, റോഡ് ഗതാഗതം, ഹൈവേ .
2019-2021 : കേന്ദ്ര കാബിനറ്റ് വകുപ്പ് മന്ത്രി, ചെറുകിട ഇടത്തര സംരഭകത്വം.
അവലംബം ↑ "Nitin Gadkari: Minister of Road Transport and Highways, and Shipping - Elections News" https://www.indiatoday.in/elections/story/modi-swearing-in-live-nitin-gadkari-194418-2014-05-26 ↑ "Nitin Gadkari, BJP's all time visionary performer | What you need to know - FYI News" https://www.indiatoday.in/amp/fyi/story/nitin-gadkari-takes-oath-for-the-second-time-in-modi-cabinet-1538969-2019-05-30 ↑ "List of Ministers and their portfolios in Narendra Modi's cabinet - The Hindu" https://www.thehindu.com/news/national/list-of-ministers-and-their-portfolios-in-narendra-modis-cabinet/article35202248.ece/amp/ ↑ "Modi Sarkar 2.0: Nitin Gadkari sworn in as Cabinet minister | India News – India TV" https://www.indiatvnews.com/amp/news/india-pm-modi-nitin-gadkari-cabinet-ministry-523616 ↑ Rajnath steps down, Gadkari takes over as BJP president ↑ "Nitin Gadkari" https://www.nitingadkari.org/early-days.php Archived 2021-11-17 at the Wayback Machine .
↑ BJP's new chief seen as moderniser ↑ Former carpet boy as new ‘carpetbagger’ - Indian Express
നിത്യ ആനന്ദ്
വർഷങ്ങളോളം ലക്നൗവിലെ സെൻട്രൽ ഡ്രഗ് റിസർച്ച് ഇൻസ്റ്റിറ്റ്യൂട്ടിന്റെ ഡയറക്ടർ ആയിരുന്ന ശാസ്ത്രജ്ഞനാണ് നിത്യ ആനന്ദ് (ജനനം 1925 ജനുവരി 1 ലയൽപ്പൂർ , ബ്രിട്ടീഷ് ഇന്ത്യ).
2005 ൽ ഇന്ത്യൻ ഫാർമക്കോപ്പിയ കമ്മീഷൻ (ഐപിസി) അദ്ദേഹത്തെ അതിന്റെ ശാസ്ത്ര സമിതിയുടെ ചെയർമാനായി നിയമിച്ചു.
2012 ൽ അദ്ദേഹത്തിന് ഇന്ത്യൻ സർക്കാർ പത്മശ്രീ നൽകി ആദരിച്ചു.
1925 ജനുവരി ഒന്നിന് ജനിച്ച ഡോ. നിത്യ ആനന്ദ് 1943 ൽ ലാഹോറിലെ ഗവൺമെന്റ് കോളേജിൽ നിന്ന് ബി.എസ്സി നേടി 1945 -ൽ എം.എസ്സി.
കെമിസ്ട്രി ദില്ലി സെന്റ് സ്റ്റീഫൻസ് കോളേജിൽ നിന്നും 1948-ൽ പിഎച്ച്ഡി.
ബോംബെയിലെ യു‌ഡി‌സി‌ടിയിൽ നിന്ന് കെമിസ്ട്രിയിൽ 1950 -ൽ രണ്ടാം പിഎച്ച്ഡി യുകെയിലെ കേംബ്രിഡ്ജ് സർവകലാശാലയിൽ നിന്നും ന്യൂക്ലിക് ആസിഡ് ഗവേഷണ മേഖലയിലും നേടി.
1951 ൽ അദ്ദേഹം ഇന്ത്യയിൽ തിരിച്ചെത്തി ലഖ്നൗവിലെ സെൻട്രൽ ഡ്രഗ് റിസർച്ച് ഇൻസ്റ്റിറ്റ്യൂട്ടിൽ നിന്നും 1984 ൽ ഡയറക്ടറായി വിരമിച്ചു.
1958 മുതൽ 1959 വരെ യുഎസിൽ ബോസ്റ്റണിലെ ഹാർവാർഡ് മെഡിക്കൽ സ്കൂളിലെ മൈക്രോബയോളജി വിഭാഗത്തിൽ റോക്ക്ഫെല്ലർ ഫൗണ്ടേഷൻ ഫെലോഷിപ്പ് നേടി.
ആനന്ദ് നിലവിൽ റാൻബാക്സി സയൻസ് ഫൗണ്ടേഷന്റെ (ആർ‌എസ്‌എഫ്) ചെയർമാനാണ്.
ഇന്ത്യയിലെ ഔഷധ കണ്ടെത്തലിലും വികസന ഗവേഷണത്തിലും ഐതിഹാസികസംഭാവനകൾ നൽകിയ വ്യക്തിയാണ് നിത്യ ആനന്ദ്, സിഡിആർഐയെ ഇന്ത്യയിലെ ഔഷധഗവേഷണത്തിനുള്ള ലോകോത്തര കേന്ദ്രമാക്കി മാറ്റാൻ അദ്ദേഹം നേതൃത്വം നൽകി.
ഇന്ത്യയിലെ ഫാർമസ്യൂട്ടിക്കൽ സയൻസിലെ മികവ് പ്രോത്സാഹിപ്പിക്കുന്നതിനും ഇന്ത്യൻ ഫാർമ വ്യവസായത്തെ സ്വാശ്രയത്വത്തിലാക്കുന്നതിനും സാധാരണക്കാർക്ക് താങ്ങാനാവുന്ന വിലയ്ക്ക് മരുന്നുകൾ ലഭ്യമാക്കുന്നതിനും അദ്ദേഹം ശ്രദ്ധാലുവാണ്.
അവലംബം Biography Pharmabiz News Archived 2007-03-10 at the Wayback Machine .
IASc Wepgabe on Nitya Anand
നിതേന്ദ്ര സിങ് റാവത്ത് ഇംഗ്ലീഷ് വിലാസം https://ml.wikipedia.org/wiki/Nitendra_Singh_Rawat
ഇന്ത്യയിലെ ഒരു കായിക താരവും പ്രധാന മാരത്തൺ ഓട്ടക്കാരനുമാണ് നിതേന്ദ്ര സിങ് റാവത്ത് 2016ൽ ബ്രസീലിലെ റിയോയിൽ നടന്ന ഒളിമ്പിക്‌സിൽ ഇന്ത്യയെ പ്രതിനിധീകരിച്ച് പുരുഷ മാരത്തൺ മത്സരത്തിൽ പങ്കെടുത്തു.
1986 സെപ്തംബർ 29ന് ജനിച്ചു.
ഉത്തരാഖണ്ഡിലെ ഗരൂർ സ്വദേശിയാണ്.
ഇന്ത്യ കരസേനയിലെ ആറാം കുമയൂൺ റെജിമെന്റിലെ ഇൻഫൻട്രി ഹവൽദാറാണ് 29കാരനായ നിതേന്ദ്ര സിങ് റാവത്ത്.
2016 ജനുവരിയിൽ മുംബൈയിൽ നടന്ന 13ആമത് മുംബൈ മാരത്തണിൽ ഇന്ത്യൻ വിഭാഗത്തിൽ പുരുഷൻമാരിൽ ഒന്നാമതെത്തി.
നിതേന്ദ്ര സിങ് റാവത്ത് രണ്ടു മണിക്കൂറും 15മിനിട്ടും 48 സെക്കന്റുമെന്ന ദേശീയ റെക്കോഡോടെയാണ് ഒന്നാമതത്തെിയത്.
ഇതേമത്സരത്തിൽ പേസ്‌മേക്കറായി ഓടിയ മലയാളിയായ
ദീർഘദൂര ഓ്ട്ടക്കാരൻ തോനക്കൽ ഗോപി ഇന്ത്യൻ വിഭാഗത്തിൽ 2 മണിക്കൂറും 16 മിനിട്ടും 15 സെക്കന്റുമെടുത്ത് രണ്ടാമനായി.
ഇതോടെ ഇരുവരും 2016ലെ റിയോ ഒളിമ്പിക്‌സ് മൽസരത്തിലേക്ക് യോഗ്യത നേടി.
രണ്ട്‌ മണിക്കൂർ 19 മിനിട്ടാണ്‌ ഒളിമ്പിക്‌സിനു വേണ്ട യോഗ്യതാ മാർക്ക്‌.
നിത്യ ദാസ്
മലയാള ചലച്ചിത്ര അഭിനേത്രിയാണ് നിത്യാ ദാസ് .
( ഇംഗ്ലീഷ് : Nithya Das ) 2000 ത്തിന്റെ ആദ്യവർഷങ്ങളിൽ മലയാള സിനിമയിൽ സജീവമായിരുന്ന നിത്യ ഇപ്പോൾ മലയാളം , തമിഴ് ടെലിവിഷൻ സീരിയലുകളിലും അഭിനയിക്കുന്നുണ്ട്.
നിത്യ ദാസ് 2000-കളുടെ തുടക്കത്തിൽ സിനിമാ മേഖലയിൽ സജീവമായിരുന്നു .
2001ൽ ദിലീപിനെ നായകനാക്കി താഹ സംവിധാനം ചെയ്ത ഈ പറക്കും തളിക എന്ന ചിത്രത്തിലൂടെയാണ് അവർ തന്റെ അഭിനയ ജീവിതം ആരംഭിച്ചത്.
ഈ വിജയ ചിത്രത്തിന് ശേഷം കലാഭവൻ മണിയോടൊപ്പം കൺമഷിയിൽ അഭിനയിച്ചു.
ബാലേട്ടൻ , ചൂണ്ട , ഹൃദയത്തിൽ സൂക്ഷിക്കാൻ , നഗരം , സൂര്യ കിരീടം , നരിമാൻ എന്നിവയാണ് മലയാളത്തിലെ അവരുടെ മറ്റ് ചിത്രങ്ങൾ.
സിനിമാ വ്യവസായത്തിലെ ടാലന്റ് സെർച്ച് പ്രോഗ്രാമിൽ നിരവധി അപേക്ഷകരിൽ നിന്നുമാണ് അവരെ തിരഞ്ഞെടുത്തത്.
സൂര്യ ടിവി , കൈരളി ടിവി , സൺ ടിവി , ജയ ടിവി എന്നിവയിലെ ടെലിവിഷൻ സീരിയലുകളിൽ അഭിനയിച്ചു.
2022ൽ പുറത്തിറങ്ങുന്ന പള്ളിമണി എന്ന ചിത്രത്തിലൂടെ പതിനാല് വർഷങ്ങൾക്ക് ശേഷം അവർ മലയാള സിനിമയിലേക്ക് തിരിച്ചുവരുന്നു.
2007 ജൂൺ 17 ന് ഗുരുവായൂരിൽ വെച്ചാണ് നിത്യ ദാസ് അരവിന്ദ് സിംഗ് ജംവാളിനെ വിവാഹം കഴിച്ചത്.
2005ൽ അരവിന്ദ് ഫ്‌ളൈറ്റ് ക്രൂ അംഗമായിരുന്ന ഇന്ത്യൻ എയർലൈൻസിൽ ചെന്നൈയിലേക്ക് പോകുമ്പോഴാണ് നിത്യ ഇദ്ദേഹത്തെ പരിചയപ്പെടുന്നത്.
2008-ൽ ജനിച്ച നൈന ജംവാൾ എന്ന മകളും 2018-ൽ ജനിച്ച നമൻ സിംഗ് ജംവാളുമാണ് ദമ്പതികൾക്ക്.
കശ്മീരിൽ സ്ഥിരതാമസമാക്കിയ ഇവർ ഇപ്പോൾ കോഴിക്കോട്ടേക്ക് താമസം മാറി.
അഭിനയിച്ച ചിത്രങ്ങൾ മലയാളം വർഷം ചിത്രം കഥാപാത്രം കുറിപ്പുകൾ 2001 ഈ പറക്കും തളിക ഗായത്രി/ബസന്തി മികച്ച പുതുമുഖ നദിക്കുള്ള ഏഷ്യാനെറ്റ് ഫിലിം അവാർഡ്സ് നരിമാൻ ശ്രുതി 2002 കുഞ്ഞിക്കൂനൻ സ്വപ്ന വധു "കുഞ്ഞന്റെ പെണ്ണ്" എന്ന ഗാനത്തിൽ കണ്മഷി സേതുലക്ഷ്മി (കണ്മഷി) 2003 ബാലേട്ടൻ ദേവകി ചൂണ്ട അനിത വരും വരുന്നു വന്നു പൊടിമോൾ 2004 ഫ്രീഡം ശാലിനി മാറാത്ത നാട് താഹിറ കഥാവശേഷൻ ശ്രീദേവി 2005 ഹൃദയത്തിൽ സൂക്ഷിക്കാൻ നന്ദിത ചൊല്ലിയാട്ടം അജ്ഞാതം 2007 നഗരം പൂങ്കൊടി സൂര്യകിരീടം ഊർമ്മിള 2023 പള്ളിമണി അവന്തിക തമിഴ് തെലുഗു വർഷം ചിത്രം കഥാപാത്രം ഭാഷ കുറിപ്പുകൾ 2005 123 ഫ്രം അമലാപുരം അശ്വിനി തെലുഗു പൊൻ മേഖലൈ മേഖല തമിഴ് 2006 മനതോടു മഴൈക്കാലം സത്യ തമിഴ് 2023 പോപ്‌കോൺ സമീറനയുടെ അമ്മ തെലുഗു 2023 സ്‌കണ്ട ശ്രീലീലയുടെ അമ്മ തെലുഗു ടെലിവിഷൻ പരമ്പരകൾ വർഷം ചിത്രം കഥാപാത്രം ചാനൽ ഭാഷ 2007 ശ്രീ അയ്യപ്പനും വാവരും ആയിഷ സൂര്യ ടി.വി. മലയാളം 2008 മനപ്പൊരുത്തം മായ കൈരളി ടി.വി. മലയാളം 2009–2012 ഇദയം നന്ദിനി സൺ ടി.വി. തമിഴ് 2010 ഇന്ദ്രനീലം ഗീതാഞ്ജലി/ഗീതു സൂര്യ ടി.വി. മലയാളം 2013 കാട്രിനിലെ വരും ഗീതം ഗായത്രിയുടെ സഹോദരി സൺ ടി.വി. തമിഴ് 2014–2015 അക്ക സീത ജയ ടി.വി. തമിഴ് 2012–2017 ഭൈരവി ആവിഗളുക്കു പ്രിയമാനവൾ ഭൈരവി സൺ ടി.വി. തമിഴ് 2016–2017 ഒറ്റച്ചിലമ്പ് സ്യമന്തകം/സീമന്തിനി മഴവിൽ മനോരമ മലയാളം 2018 അഴക് ഐശ്വര്യ സൺ ടി.വി. തമിഴ് 2020–ഇതുവരെ കണ്ണാന കണ്ണേ യമുന ഗൗതം സൺ ടി.വി. തമിഴ് 2021 അൻബേ വാ യമുന ഗൗതം സൺ ടി.വി. തമിഴ് 2021 തിങ്കൾകലമാൻ നടി നിത്യദാസ് സൂര്യ ടി.വി. മലയാളം ഷോകൾ വർഷം തലക്കെട്ട് റോൾ ചാനൽ ഭാഷ 2007 സ്റ്റാർ സിങ്ങർ അതിഥി ഏഷ്യാനെറ്റ് മലയാളം 2017 യുവേഴ്സ് ട്രൂലി അതിഥി മാതൃഭൂമി ന്യൂസ് 2018-2019 ശ്രേഷ്ഠഭാരതം അവതാരക അമൃത ടി.വി. 2018 ആനീസ് കിച്ചൺ അതിഥി അമൃത ടി.വി. 2018 ഒന്നും ഒന്നും മൂന്ന് അതിഥി മഴവിൽ മനോരമ 2020 കോമഡി സ്റ്റാർസ് സീസൺ 2 വിധികർത്താവ് ഏഷ്യാനെറ്റ് വണക്കം തമിഴാ അതിഥി സൺ ടി.വി. തമിഴ് 2021 വാടാ ടാ സ്വയം സൺ മ്യൂസിക് സ്റ്റാർ മാജിക് മെന്റർ ഫ്ലവേഴ്‌സ് മലയാളം സൂപ്പർ പവർ മെന്റർ ഫ്ലവേഴ്‌സ് 2022 റെഡ് കാർപെറ്റ് മെന്റർ അമൃത ടി വി 2022 അമ്മമാരുടെ സംസ്ഥാന സമ്മേളനം മെന്റർ ഫ്ലവേഴ്‌സ് 2022-2023 ഞാനും ഞാനുമെന്റാളും ജഡ്ജ് സീ കേരളം 2023 കട്ടുറുമ്പ് 2 ജഡ്ജ് ഫ്ലവേഴ്‌സ് മറ്റ് പ്രവൃത്തികൾ
വനിതാ മാഗസിൻ, ആച്ചി മസാല, ഹാപ്പി കിഡ്‌സ് മാസിക തുടങ്ങിയ ചില പരസ്യങ്ങളിലും അഭീഷ്ട വരദായിനി, ചോറ്റാനിക്കര വരലക്ഷ്മി തുടങ്ങിയ ആൽബങ്ങളിലും അഭിനയിച്ചിട്ടുണ്ട്.
അവലംബം ↑ ↑ ↑ ↑ ↑ ↑ "Nithya Das marries sweetheart" .
Filmibeat.com.
19 June 2007.
Retrieved on 29 November 2015.
പള്ളിപ്രം ബാലൻ ഇംഗ്ലീഷ് വിലാസം https://ml.wikipedia.org/wiki/Pallipram_Balan
കേരളത്തിലെ പൊതുപ്രവർത്തകനും സി.പി.ഐ. നേതാവുമായിരുന്നു പള്ളിപ്രം ബാലൻ .
കറത്തുട്ടി - പാച്ചു ദമ്പതികളുടെ മകനായി 1939 ഒക്ടോബർ 10-ന് കണ്ണൂർ ജില്ലയിലെ പള്ളിപ്രത്ത് ജനിച്ച ബാലൻ 2017 ഏപ്രിൽ 29 ന് മരിച്ചു.
സ്‌കൂൾ കാലം തൊട്ട് തന്നെ രാഷ്ട്രീയത്തിൽ ആകൃഷ്ടനായ അദ്ദേഹം 1953ൽ ബാലസംഘം യൂണിറ്റ് സെക്രട്ടറിയായി രാഷ്ട്രീയ പ്രവർത്തനം ആരംഭിച്ചത്.
പാർട്ടിയുടെ നിരവധി സമര പരിപാടികളിൽ മുന്നിൽ നിന്ന് പ്രവർത്തിച്ചിട്ടുണ്ട്.
അധികാരസ്ഥാനങ്ങൾ 1996-2005 - കണ്ണൂർ ജില്ലാ പഞ്ചായത്ത് സ്റ്റാൻഡിംഗ് കമ്മിറ്റി ചെയർമാൻ 1976 - സി.പി.ഐ. സംസ്ഥാന കൗൺസിൽ അംഗം 1987-1991 - സംസ്ഥാന പട്ടികജാതി പട്ടികവർഗ്ഗ വികസന കോർപ്പപറേഷൻ ചെയർമാൻ 1973-1974 -  എ.ഐ.വൈ.എഫ്. ജില്ലാ ജോയിന്റ് സെക്രട്ടറി 1973-1975 - കണ്ണൂർ താലൂക്ക് കമ്മിറ്റി അംഗം 1970-1975 - വലിയന്നൂർ ബ്രാഞ്ച് സെക്രട്ടറി 1970-1972 - കണ്ണൂർ താലൂക്ക് സെക്രട്ടറി കണ്ണൂർ ജില്ലാ സെക്രട്ടറി കണ്ണൂർ ജില്ലാ പഞ്ചായത്ത് അംഗം ബി.കെ.എം.യു. സംസ്ഥാന പ്രസിഡന്റ് ഓൾ ഇന്ത്യ പീസ് ആൻഡ് സോളിഡാരിറ്റി ഓർഗനൈസേഷൻ സംസ്ഥാന ട്രഷറർ കേരള ആദിവാസി യൂണിയൻ സംസ്ഥാന സെക്രട്ടറി സി പി ഐ ജില്ലാ അസി.
സെക്രട്ടറി സിപിഐ സംസ്ഥാന എക്‌സിക്യൂട്ടീവ് അംഗം തളിപ്പറമ്പ് താലൂക്ക് സെക്രട്ടറി എ.ഐ.വൈ.എഫ്. താലൂക്ക് സെക്രട്ടറി തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും ഭൂരിപക്ഷം 2006 ഹോസ്ദുർഗ്ഗ് പള്ളിപ്രം ബാലൻ സി.പി.ഐ. , എൽ.ഡി.എഫ്. പി. രാമചന്ദ്രൻ ഡി.ഐ.സി. , യു.ഡി.എഫ്. 34939 1987 ഹോസ്ദുർഗ്ഗ് എൻ.മനോഹരൻ മാസ്റ്റർ ഐ.എൻ.സി യു.ഡി.എഫ്. പള്ളിപ്രം ബാലൻ സി.പി.ഐ. , എൽ.ഡി.എഫ്. 59 കുടുംബം
എ. പുഷ്‌പയാണ് ഭാര്യ.
മക്കൾ: സുനിൽ കുമാർ, ശെൽവൻ അവലംബം
പള്ളിമണ്ണ ശിവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Pallimanna_Siva_Temple
തൃശൂർ ജില്ലയിൽ കുമ്പളങ്ങാട് ഗ്രാമത്തിൽ സ്ഥിതിചെയ്യുന്ന ക്ഷേത്രമാണ് പള്ളിമണ്ണ ശിവക്ഷേത്രം .
കുമ്പളങ്ങാട് കാഞ്ഞിരക്കോട് റോഡിലാണ് ഈ ക്ഷേത്രം സ്ഥിതിചെയ്യുന്നത്.
പരമശിവനാണ് ഇവിടത്തെ പ്രതിഷ്ഠ.
ഇത് ഒരു പരമ്പരാഗത ദ്രാവിഡക്ഷേത്രമാതൃകയ്ക്കുദാഹരണമാണ്.
കേന്ദ്ര പുരാവസ്തു വകുപ്പിന്റെ അധീനതയിലാണ് കൊച്ചിൻ ദേവസ്വം ബോർ‍ഡിന്റെ കീഴിലുള്ള ഈ ക്ഷേത്രം .
ഇവിടത്തെ ചുമർ ചിത്രങ്ങൾ ചരിത്രപ്രാധാന്യമുള്ളതാണ്.
1983 ൽ ഇവ ദേശീയ സംരക്ഷിതസ്മാരകമായി കേന്ദ്ര പുരാവസ്തുവകുപ്പ് പ്രഖ്യാപിക്കുകയുണ്ടായി .
വാഴാനി അണക്കെട്ടിൽ നിന്നൊഴുകുന്ന ആളൂർ പുഴയുടെ കരയിലാണ് ഈ ക്ഷേത്രം സ്ഥിതിചെയ്യുന്നത്.
ഇവിടത്തെ പുനരുദ്ധാരണ പ്രവർത്തനങ്ങൾ നടത്തുന്നത് കേന്ദ്ര പുരാവസ്തുവകുപ്പാണ്.
ക്ഷേത്രമാതൃക
ചതുരാകൃതിയിലാണ് ഈ ക്ഷേത്രം നിർമ്മിക്കപ്പെട്ടിട്ടുള്ളത്.
നാലമ്പലവും തിടപ്പള്ളിയുമടങ്ങുന്ന പരമ്പരാഗത ദ്രാവിഡക്ഷേത്രമാതൃകയ്ക്കുദാഹരണമാണ് ഈ ക്ഷേത്രം.
പ്രധാന ക്ഷേത്രത്തിന്റെ മേൽക്കൂര ഓട് മേഞ്ഞതാണ്.
ക്ഷേത്രത്തിലെ ചുമർചിത്രങ്ങൾ
ക്ഷേത്രത്തിലെ ചുമർചിത്രങ്ങൾ 17-18 നൂറ്റാണ്ടിൽ വരച്ചതാണെന്ന് കരുതപ്പെടുന്നു .
ചുമർചിത്രങ്ങളിൽ ശിവൻ , മോഹിനി , കിരാതാർജ്ജുനീയം , മഹാലക്ഷ്മി , ശിവനും കിരാതനും, സരസ്വതി , ദക്ഷിണാമൂർത്തി , ശങ്കരനാരായണൻ , ശ്രീരാമപട്ടാഭിഷേകം , അനേകം കണ്ണുള്ള ഇന്ദ്രൻ, ഗോപാലകൃഷ്ണൻ, കാളിയമർദ്ദനം , ഗോവർദ്ധനപർവ്വതം ഉയർത്തുന്ന കൃഷ്ണൻ തുടങ്ങിയവ ഉൾപ്പെടുന്നു.
ചില ചിത്രങ്ങളിൽ പഴയ മലയാളം ലിപികളും കാണപ്പെടുന്നു.
Gallery പ്രധാന കവാടം ആളൂർ പുഴ ഊട്ടുപുര References Pallimanna Siva temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പള്ളിപ്പുറം (എറണാകുളം) ഇംഗ്ലീഷ് വിലാസം https://ml.wikipedia.org/wiki/Pallippuram,_Ernakulam പേരിനു കാരണമായ ആയ്ക്കോട്ട.
എറണാകുളം ജില്ലയുടെ വടക്കേ അറ്റത്ത് വൈപ്പിൻ തുരുത്തിന്റെ മുനമ്പത്തായി സ്ഥിതി ചെയ്യുന്ന ഒരു ഗ്രാമമാണ് പള്ളിപ്പുറം .
ഇന്റ്യയിലെ ആദ്യത്തെ യൂറോപ്യൻ കോട്ടയായ, പോർട്ടുഗീസുകാർ നിർമ്മിച്ച അയീക്കോട്ട ഇവിടെയാണ്.
ഒരു കാലത്ത് യുദ്ധതന്ത്രപ്രധാനമായിരുന്ന ഈ സ്ഥലത്തു കൂടിയാണ് കടലിൽ നിന്ന് കൊടുങ്ങല്ലൂർ കായലിലേയ്ക്കുള്ള പ്രവേശനം.
പോർത്തുഗീസുകാർ പണിത വ്യാകുല മാതാവിന്റെ ഒരു പള്ളിയും ഇവിടെ ഉണ്ട്.
കേരളത്തിലെ ആദ്യത്തെ അച്ചടിശാല ഇവിടെ ആയിരുന്നു എന്നും വാദമുണ്ട്.
ചെറായി യും മുനമ്പവും ഇതിനടുത്തായി സ്ഥിതി ചെയ്യുന്നു.
കൊടുങ്ങല്ലൂരിലേക്കും എറണാകുളത്തേക്കു ഗതാഗത സൗകര്യമുണ്ട്.
ബൗദ്ധരുടെ ക്ഷേത്രത്തിന്‌ പള്ളി എന്നാണ്‌ പറയുക.
ബൗദ്ധരുടെ പള്ളി നിലനിന്നിരുന്നതിനാലാണ്‌ പള്ളിപ്പുറം എന്ന പേർ വന്നത്.
കൊച്ചിയിൽ നിന്നു വടക്കൻ ദിക്കുകളിലേക്കുള്ള ജലഗതാഗതമാർഗ്ഗത്തിലെ ഒരു സുപ്രധാനകേന്ദ്രമായിരുന്നു.
ചേരതലസ്ഥാനമായ കൊടുങ്ങല്ലൂരിലേക്കുള്ള ജലമാർഗ്ഗത്തിന്റെ തുടക്കമായ അഴിമുഖം സ്ഥിതിചെയ്യുന്ന സ്ഥലമാണിത്.
ഇക്കാരണം കൊണ്ടാണിവിടെ കാവലിനായി കോട്ടപണിയാൻ പോർട്ടുഗീസുകാർ തീരുമാനിച്ചതുതന്നെ.
1503 ലാണിവിടെ പോർത്തുഗീസുകാർ കോട്ട നിർമ്മിച്ചത്.
മാപ്പിളകൊള്ളക്കാരുടെ ഭീഷണിയിൽ നിന്ന് രക്ഷനേടാനായി കൊച്ചിരാജാവാണിവിടെ കോട്ട നിർമ്മിക്കാനുള്ള അനുമതിയും സ്ഥലവും നൽകിയത്.
ഈ കോട്ടയെ ആയ്ക്കോട്ട എന്നാണു വിളിക്കുന്നത്.
ഈ കോട്ടയും കൊടുങ്ങല്ലൂർ കോട്ടപ്പുറത്തുള്ള കോട്ടയും കടൽ മാർഗ്ഗമുള്ള ഭീഷണിക്കു പ്രതിരോധമായാണു പണിതിട്ടുള്ളത്.
തിരുവിതാകൂർ ഭരണകാലത്ത് ഈ കോട്ടയും കൃഷ്ണൻ കോട്ടയും ഉൾപ്പെട്ട നെടുങ്കോട്ട തിരുവിതാംകൂറിനെ വടക്കുനിന്നുള്ള ആക്രമണത്തെയും പ്രതിരോധിക്കാനാവുമായിരുന്നു.
1574 ൽ വൈപ്പിക്കോട്ട സെമിനാരി എന്ന കോളേജ് ഇവിടെ സ്ഥാപിതമായി എന്നു കരുതുന്നു.
ജെസ്യൂട്ട് പാതിരിമാരാണിതു നിർമ്മിച്ചത്.
പിന്നീട് 1584 -ൽ ചേന്ദമംഗലത്ത് മറ്റൊരു സെമിനാരിയും കോളേജും സ്ഥാപിച്ചപ്പോൾ ഇവിടെ നിന്ന് സെമിനാരി അങ്ങോട്ട് മാറ്റി എന്നു കരുതുന്നു.
വൈപ്പിക്കോട്ട് സെമിനാരി പിന്നീട് അറിയപ്പെട്ടത് ചേന്ദമംഗലത്തായാൺ.